В началото на войната Румъния запазва неутралитет, но през ноември 1940 година, след съветската окупация на Бесарабия, се присъединява към Тристранния пакт, а през лятото на следващата година се включва в започналата война на Германия срещу Съветския съюз, изпращайки свои войски на Източния фронт. При наближаването на съветските войски към румънска територия в края на август 1944 година в страната е извършен държавен преврат и тя преминава на страната на Съюзниците. Въпреки това Румъния е окупирана от Съветския съюз, който налага в страната сателитен тоталитарен режим.